Diari Oficial de la Generalitat Valenciana


Sumari del DOGV 3767, del 08-06-2000 (2000/4202)

RESOLUCIÓ de 9 de maig de 2000, del director general d'Obres Públiques, per la qual s'acorda la publicació de la concessió administrativa atorgada a Telefónica Servicios Móviles, SA, per a la instal·lació d'una base per a telefonia mòbil al port de Santa Pola.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3767

Data del DOGV
:   08-06-2000

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   2000/4202


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 9 de maig de 2000, del director general d'Obres Públiques, per la qual s'acorda la publicació de la concessió administrativa atorgada a Telefónica Servicios Móviles, SA, per a la instal·lació d'una base per a telefonia mòbil al port de Santa Pola. [2000/S4202]
  
Per resolució de la Direcció General d'Obres Públiques, de 17 de novembre de 1999, es va atorgar a Telefónica Servicios Móviles, SA, una concessió administrativa per a la instal·lació d'una base per a telefonia mòbil al port de Santa Pola, d'acord amb les condicions següents:
  
I. Condicions generals:
  
Aprovades per l'Ordre d'1 d'agost de 1996, del conseller d'Obres Públiques, Urbanisme i Transports i publicat en el Diari Oficial de la Generalitat Valenciana, el 16 de setembre de 1996.
  
II. Condicions particulars:
  
1. Termini. Aquesta concessió s'atorga pel termini de 5 anys, prorrogable anualment tàcitament fins un màxim de 10 anys, comptador des de la data de l'alçament de l'acta de lliurament a què fa referència la condició particular cinquena.
  
2. Cànon
  
Per ocupació de superfície: 11.010 pessetes/any.
  
Per activitat industrial: 650.000 pessetes/any.
  
Total cànon anual: 761.010 pessetes (4.575,76 euros)
  
3. Superfície atorgada en concessió: 65,30 m2.
  
4. Fiança definitiva. 189.511 pessetes, (5% de l'import de les obres).
  
Les obres es faran d'acord amb el projecte de construcció que serà redactat amb aquesta finalitat pel tècnic competent.
  
Una vegada presentat el projecte i aprovat per la Direcció General d'Obres Públiques, podran començar les obres.
  
Abans del començament de les obres s'alçarà una acta de comprovació del replanteig. Hi assistirà un representant del concessionari, el director de les obres, el contractista i l'enginyer tècnic director de l'àrea sud.
  
Acabades les obres, s'alçarà una acta de lliurament dels béns adscrits a la concessió. Aquesta serà realitzada per l'enginyer tècnic director de l'àrea sud i el concessionari, i comptarà partir d'aquesta data el termini de concessió.
  
Contra aquesta resolució, que no exhaureix la via administrativa, es pot interposar un recurs d'alçada, davant del conseller d'Obres Públiques, Urbanisme i Transports, en el termini d'un mes a partir de l'endemà de la notificació de la present, sense perjudici de la utilització per l'interessat de qualsevol altre recurs que considere oportú.